การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

  ผลิตภัณฑ์เพื่อจำหน่ายของบริษัทฯ และบริษัทย่อย แบ่งเป็น 2 กลุ่มหลัก คือ ผลิตภัณฑ์ปิโตรเคมี
  และผลิตภัณฑ์น้ำมัน โดยมีรายละเอียดดังนี้

  3.1.1 ผลิตภัณฑ์ปิโตรเคมี

  (ก) โอเลฟินส์

  โอเลฟินส์ประกอบด้วย เอทธีลีน โพรพิลีน และบิวทาไดอีน
  ใช้เป็นวัตถุดิบสำหรับผลิตเม็ดพลาสติกชนิดต่างๆ บริษัทฯ มีกำลังการผลิตโอเลฟินส์ 728,000
  ตันต่อปี เอทธีลีนที่บริษัทฯ ผลิตได้ส่วนใหญ่ใช้เป็นวัตถุดิบสำหรับโรงงานของบริษัทฯ
  สำหรับโพรพิลีนที่บริษัทฯ ผลิตได้ใช้เป็นวัตถุดิบสำหรับโรงงานในเครือไออาร์พีซีทั้งหมด

  ผลิตภัณฑ์อื่นที่ได้จากโรงงานโอเลฟินส์ ได้แก่ อะเซทีลีนแบล็ค (Acetylene Black)
  ภายใต้ชื่อทางการค้าของบริษัทฯ “HICON BLACK” มีลักษณะเป็นผงละเอียดสีดำ
  มีคุณสมบัติเด่นในเรื่องความบริสุทธิ์และการนำไฟฟ้าสูง
  นิยมนำไปใช้เป็นวัตถุดิบในการผลิตถ่านไฟฉาย ผลิตภัณฑ์โพลีเมอร์และยาง ปัจจุบันบริษัทฯ
  มีกำลังการผลิต
  อะเซทีลีนแบล็ค 4,000 ตันต่อปี

  (ข) อะโรเมติกส์

ผลิตภัณฑ์อะโรเมติกส์หรือ BTX ประกอบด้วย เบนซิน (Benzene), โทลูอีน (Toluene), ไซลีน
(Xylene) ปัจจุบันบริษัทฯ มีกำลังการผลิต 367,000 ตันต่อปี
อะโรเมติกส์ที่ผลิตได้ใช้เป็นวัตถุดิบสำหรับโรงงานในเครือไออาร์พีซีและจำหน่ายให้บุคคลภายนอกบางส่วน

  (ค) เม็ดพลาสติก

  ผลิตภัณฑ์เม็ดพลาสติกของบริษัทฯ ประกอบด้วยเม็ดพลาสติกชนิด HDPE PP ABS/SAN PS และ
  EPS โดยกลุ่มเม็ดพลาสติกชนิด HDPE และ PP เรียกว่า โพลีโอเลฟินส์ (Polyolefins)
  และกลุ่มเม็ดพลาสติกชนิด ABS/SAN PS EPS เรียกว่า
  สไตเรนิค (Styrenics) เม็ดพลาสติกที่ผลิตได้จะมีคุณสมบัติที่แตกต่างกัน
  ตามลักษณะของการนำไปใช้งาน รายละเอียดดังนี้

  (1) เม็ดพลาสติกโพลีเอทธิลีนชนิดความหนาแน่นสูง (High Density Polyethylene -
  HDPE)

  เม็ดพลาสติกชนิด HDPE ของบริษัทฯ ภายใต้ชื่อทางการค้า "POLENE”
  เป็นเม็ดพลาสติกโพลีเอทธิลีนชนิดความหนาแน่นสูงที่มีคุณสมบัติเหนียว ทนแรงกระแทกได้สูง แข็ง
  มีสีขาวขุ่น ทนต่อสารเคมี และรักษารูปทรงได้ดี เม็ดพลาสติก HDPE
  เหมาะสำหรับการนำไปขึ้นรูปในงานต่างๆ ดังต่อไปนี้

-   งานแผ่นฟิล์ม (Film) ได้รับความนิยมใช้ในงานฟิล์มมากที่สุด เนื่องด้วย HDPE
    มีลักษณะเหนียว ทนแรงกระแทกสูง สามารถทำให้เป็นแผ่นบางได้ง่าย
    จึงนิยมใช้ผลิตเป็นถุงบรรจุสินค้าที่ต้องการความแข็งและการทรงตัว เช่น
    ถุงใส่ของแบบมีหูหิ้วที่ใช้ตามห้างสรรพสินค้า หรือผสมกับ LDPE/LLDPE
    เพื่อผลิตเป็นถุงชนิดใช้งานหนัก เช่น ถุงใช้งานอุตสาหกรรม เป็นต้น

-   งานเป่าเข้าแบบ (Blow Molding) นิยมใช้ในงานเป่าเข้าแบบ รองลงมาจากงานฟิล์ม
    เนื่องด้วย HDPE มีลักษณะทนแรงกระแทก แข็งทรงรูปดี เป่าเข้าแบบได้ง่าย
    นอกจากนี้ยังมีความคงทนต่อการกัดกร่อนของสารเคมี
    จึงเหมาะสำหรับการนำไปผลิตเป็นขวดบรรจุน้ำดื่ม น้ำผลไม้ นม ขวดบรรจุน้ำมันเครื่อง
    ขวดเครื่องสำอางและแชมพู ถังน้ำ ถังน้ำมันเชื้อเพลิง และสารเคมี เป็นต้น

-   งานฉีดเข้าแบบ (Injection Molding) เหมาะสำหรับการขึ้นรูปแบบฉีดที่มีลักษณะเนื้อแข็ง
    ทนต่อแรงบิดและแรงกระแทกสูง น้ำหนักเบา
    จึงเหมาะสำหรับการนำไปใช้ในการผลิตผลิตภัณฑ์เครื่องใช้ในบ้าน ภาชนะขนาดเล็ก
    ผลิตภัณฑ์ในงานอุตสาหกรรมที่ต้องรับน้ำหนักและทนแรงกระแทกบ่อย เช่น แท่นรองสินค้า
    (Pallet) ภาชนะบรรจุ หรือ ลังบรรจุผลไม้ และเครื่องดื่ม เป็นต้น

-   งาน Yarn/Monofilament Extrusion ในรูปของเส้นเทป และเส้นใย มีลักษณะเหนียว
    ทนแรงดึง และแรงยืดตัวได้ดี มีความมันเงาดี ดังนั้นจึงเหมาะสำหรับทำเชือก แห และอวน
    ผ้าใบสาน ถุงสาน เป็นต้น

-   งานผลิตท่อ (Pipe Extrusion) HDPE ในรูปของท่อ
    มีลักษณะที่เหมาะสมต่องานผลิตท่อน้ำประปา ท่อร้อยสายไฟฟ้า ซึ่งมีคุณสมบัติเชิงกลที่ทนแรงดึง
    ทนแรงกระแทก มีความยืดหยุ่นสูง และทนต่อสภาพแวดล้อม

  (2) เม็ดพลาสติกชนิดโพลีโพรพิลีน (Polypropylene - PP)

  เม็ดพลาสติกชนิด PP ของบริษัทฯ ภายใต้ชื่อทางการค้า "POLENE”
  เป็นเม็ดพลาสติกที่มีคุณสมบัติที่ใกล้เคียงกับเม็ดพลาสติกชนิด HDPE และ LDPE
  จึงสามารถใช้ทดแทนกันได้ในระดับหนึ่ง แต่ PP สามารถทนความร้อนได้สูงกว่า HDPE เหนียว
  แข็งแกร่ง ทนต่อแรงอัดและแรงกระแทก ไม่สึกกร่อนง่าย ทนต่อสารเคมี เป็นฉนวนไฟฟ้าที่ดี
  ปัจจุบันมีการนำเม็ดพลาสติกชนิด PP ไปใช้ในการผลิตในรูปแบบต่างๆ ดังนี้

-   งานแผ่นฟิล์ม (Film) ใช้ในการผลิตแผ่นพลาสติกที่ต้องการความใส
    เพื่อใช้เป็นถุงพลาสติกประเภทถุงร้อน ฟิล์มห่อของทั่วไปหรือบรรจุอาหาร ฯลฯ

-   ในรูปของเส้นใย/เส้นเทป (Filament/Yarn) ใช้ในงานทอกระสอบสาน ถุงหอม
    ถุงกระเทียม ผ้าใบสาน ส่วนเส้นใยกลม (Filament) มี 2 ลักษณะ คือ Mono-Filament
    (เส้นใยเดี่ยว) ใช้ในงานทำเชือก ที่ต้องการรับแรงมากๆ เช่น เชือกใยยักษ์
    หรืออีกลักษณะหนึ่งคือ Muti-Filament (เส้นใยกลุ่ม) ใช้ในงานสายเข็มขัด
    และสายกระเป๋า

-   งานฉีดเข้าแบบ (Injection Molding) เหมาะสำหรับการผลิตเครื่องใช้ในบ้าน
    เครื่องครัว ชิ้นส่วนรถยนต์ ชิ้นส่วนเครื่องใช้ไฟฟ้า เปลือกแบตเตอรี่ ถังบรรจุสี
    และเฟอร์นิเจอร์กลางแจ้ง เป็นต้น

-   งานเป่าเข้าแบบ (Blow Molding) มีคุณสมบัติในการผลิตบรรจุภัณฑ์ใส
    ที่ให้ผิวแข็งทนต่อกรดและด่าง มีความสะอาดปลอดภัยสูงเหมาะแก่การใช้เป็นขวดบรรจุอาหาร
    หรือขวดบรรจุเครื่องสำอาง เป็นต้น

-   งานรีดเป็นแผ่น (Sheet Extrusion) ได้รับความนิยมมากขึ้น เนื่องจาก PP
    ให้การทรงรูปชิ้นงานที่ดี สามารถ recycle ได้ และราคาไม่สูงมากนัก ซึ่งงานที่ใช้ PP
    sheet มีตั้งแต่งานแฟ้มเอกสารต่างๆ งาน vacuum forming ได้แก่ งาน packaging
    ต่างๆ เช่น ถ้วยน้ำหรือถาดใส่ของต่างๆ

  (3) เม็ดพลาสติกชนิด Acrylonitrile-Butadiene-Styrene (ABS)

  ABS ของบริษัทฯ ภายใต้ชื่อทางการค้า “PORENE”
  เป็นเม็ดพลาสติกที่มีคุณสมบัติเด่นในการทนแรงกระแทกได้ดี (High Impact Strength)
  มีความมันเงาที่ผิว (High Gloss) ทนความร้อน (High Heat) แข็งแกร่ง (High
  Stiffness and High Rigidity) และทนต่อสารเคมีได้ดี (High Chemical
  Resistance) นิยมนำไปใช้ในด้าน

-   งานฉีดเข้าแบบ (Injection Molding)

  คือการนำเม็ดพลาสติกไปฉีดเข้าแบบเพื่อให้ได้ชิ้นงานตามต้องการ
  เหมาะสำหรับการนำไปใช้งานต่างๆ ได้แก่

-   เครื่องใช้ไฟฟ้า ได้แก่ ชิ้นงานส่วนประกอบหม้อหุงข้าว เตารีด โทรศัพท์ พัดลม
    แป้นพิมพ์คอมพิวเตอร์ และโทรทัศน์ เนื่องจาก ABS มีคุณสมบัติเด่นคือทนต่อความร้อนสูง
    มีความมันเงา สามารถชุบโลหะได้ดี มีอัตราการไหลสูง และมีการหน่วงเหนี่ยวการติดไฟที่ดี

-   ชิ้นส่วนยานยนต์ ได้แก่ กระจกมองข้าง Console Box แผงหน้าปัดรถยนต์
    และชิ้นส่วนรถจักรยานยนต์ ได้แก่ แผงหน้าปัด หน้ากาก บังโคลน หมวกกันน็อก เนื่องจาก
    ABS มีคุณสมบัติด้านความแข็งแรงทนทาน ทนความร้อน ทนต่อแรงกระแทกสูง
    มีการเกาะติดของสีที่ดี ทนต่อตัวทำละลายจำพวกทินเนอร์ และให้ความมันเงา

-   เครื่องใช้ในครัวเรือน ได้แก่ ชิ้นส่วนเครื่องเรือน สุขภัณฑ์ เนื่องจาก ABS
    มีคุณสมบัติมีความมันเงาสูง ทนแรงกระแทก สามารถชุบโลหะได้ดี และทนต่อสารเคมีได้ดี

-   ของเด็กเล่น เนื่องจากเม็ดพลาสติกชนิด ABS มีคุณสมบัติทนต่อการแตกหัก
    หากแตกหักก็จะไม่เกิดเหลี่ยมคม (Sharp Point) ที่เป็นอันตรายต่อเด็ก
    รวมถึงมีความมันเงาสูง และให้สีที่สดใส

-   งานรีด (Extrusion) จะเป็นการนำเม็ดพลาสติกไปรีดเป็นแผ่นพลาสติก
    แล้วจึงนำไปขึ้นรูปด้วยวิธี Vacuum อีกครั้งหนึ่ง เช่น ผนังตู้เย็น เป็นต้น

  (4) เม็ดพลาสติกชนิด Acrylonitrile Styrene (SAN)

  SAN หรือ AS ของบริษัทฯ ภายใต้ชื่อทางการค้า “PORENE”
  เป็นเม็ดพลาสติกที่ให้คุณสมบัติความใส ความแข็ง ความแกร่ง ความเหนียว การทนความร้อน
  และทนสารเคมีได้ดีกว่า PS จึงนิยมนำไปใช้ในงานฉีด (Injection Molding) ได้แก่

-   ชิ้นส่วนยานยนต์ เช่น เลนส์ไฟหน้า ไฟท้าย ไฟเลี้ยว แต่มีการใช้ไม่มากนัก
    เนื่องจากคุณสมบัติด้านความใส การทนแรงกระแทก
    รวมทั้งการทนต่อแสงแดดที่จะทำให้กรอบแตก ยังไม่ดีเท่า PMMA แต่มีราคาถูกกว่า
    จึงถูกใช้แทนในตลาดที่เน้นราคาถูกเป็นส่วนใหญ่

-   เครื่องใช้ภายในบ้าน เช่น สุขภัณฑ์ ไฟแช็ค ภาชนะใส่ของ ซึ่งได้รับความนิยมใช้มาก
    เนื่องจากมีคุณสมบัติเฉพาะตัวที่ดี

-   เครื่องใช้ไฟฟ้า ได้แก่ ใบพัดพัดลม หน้ากากแอร์ เครื่องปั่นน้ำผลไม้
    เนื่องจากมีคุณสมบัติให้ความมันเงา ความคงรูปสูง การทนความร้อน และสารเคมีได้ดี
    โดยเฉพาะอย่างยิ่งการทนต่อแรงเฉือนได้ดี

  (5) เม็ดพลาสติกชนิด Polystyrene (PS)

  PS ของบริษัทฯ ภายใต้ชื่อทางการค้า “PORENE” สามารถแบ่งตามคุณสมบัติได้เป็น 2 ประเภท
  คือ

  - GPPS (General Purpose Polystyrene)

  เป็นเม็ดพลาสติก PS ที่ให้ความใสมาก มีความแข็งและความสามารถในการขึ้นรูปเป็นชิ้นงานง่าย
  โดยไม่ต้องอบเม็ดก่อน แต่มีข้อเสียคือทนแรงกระแทกได้น้อย (Low Impact Strength)
  จึงนิยมใช้กับชิ้นงานที่เน้นความใสมากๆ และต้องการความทรงรูปสูง ตัวอย่างเช่น ตลับเทป
  ตลับซีดี เครื่องใช้ไฟฟ้า เครื่องใช้ในครัวเรือน เป็นต้น

-   HIPS (High Impact Polystyrene)

  เป็นเม็ดพลาสติก PS ที่สามารถทนแรงกระแทกได้มากกว่า GPPS เนื่องจากมีการพัฒนาโดยใส่
  Butadiene ลงไป แต่จะสูญเสียคุณสมบัติด้านความใส อย่างไรก็ตามจากที่ราคาเม็ดพลาสติก
  HIPS ต่ำกว่าราคาเม็ดพลาสติก ABS ค่อนข้างมาก จึงถูกใช้ทดแทนเม็ดพลาสติก ABS
  ในงานที่ต้องการลดต้นทุน แต่จะให้ความเงา และการทรงรูปที่ด้อยกว่า เม็ดพลาสติกทั้ง 2
  ประเภทเหมาะสำหรับการนำไปใช้ในการผลิตขึ้นรูปต่างๆ ดังนี้

-   งาน Injection Molding

PS สามารถใช้กับชิ้นงานที่ต้องการการทรงรูป ความมันเงาที่ดี และสามารถผลิตเป็นชิ้นงานได้ง่าย จึงเหมาะสำหรับการนำไปผลิตตลับเทป ตลับวีดีโอ ตลับซีดี และเครื่องใช้ในครัวเรือน เป็นต้น

-   งาน Sheet & Film Extrusion

PS สามารถนำไปขึ้นรูปโดยวิธีการดึงขึ้นรูป ซึ่งจะใช้กับการดึงเป็นแผ่น Sheet หรือดึงเป็นแผ่นฟิล์ม เช่น ถ้วยไอศครีมที่เกิดจากการนำ Sheet ไป Vacuum และฟิล์มที่ใช้ในการห่อดอกไม้ เป็นต้น

  (6) เม็ดพลาสติกชนิด Expandable Polystyrene (EPS)

  EPS ของบริษัทฯ ภายใต้ชื่อทางการค้า “PENTFOAM” มีลักษณะเป็นเม็ดกลมๆ สีขาว
  ซึ่งใช้สไตรีนมอนอเมอร์เป็นวัตถุดิบหลัก และใช้แก๊สเพนเทน (Pentane) เป็นสารทำให้พองตัว
  (Blowing Agent) ซึ่งบริษัทฯใช้ในกระบวนการผลิต โดยจะไม่มีการใช้สาร CFC
  ซึ่งทำลายชั้นบรรยากาศโอโซน เม็ดพลาสติก EPS สามารถนำไปใช้งานดังนี้

-   งาน Packaging ได้แก่ โฟมใช้กันกระแทกในงานบรรจุภัณฑ์ของ เครื่องใช้ไฟฟ้าต่างๆ
    เป็นต้น

-   งาน Block ได้แก่ ฉนวนกันความร้อนในห้องเย็นสำหรับงานประมง งาน ก่อสร้าง
    และงานประดิษฐ์ตกแต่ง เป็นต้น

  (ง) โพลีออล

  ผลิตภัณฑ์โพลีออล ได้แก่ โพลีเอสเทอร์ และโพลีอีเทอร์โพลีออล (Polyether Polyol)
  เป็นวัตถุดิบสำหรับผลิตโพลียูรีเทน ซึ่งนำไปผลิตเป็นผลิตภัณฑ์ชนิดต่างๆ เช่น
  โฟมที่ใช้ในการทำเฟอร์นิเจอร์
  โฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคาร
  และอุปกรณ์ทำความเย็นต่างๆ และโฟมสังเคราะห์ซึ่งใช้ทำพื้นรองเท้า

  ผลิตภัณฑ์โพลีออลดำเนินการผลิตและจำหน่ายโดย บริษัท ไออาร์พีซี โพลีออล จำกัด
  ซึ่งเป็นบริษัทฯ ย่อยในสัดส่วนร้อยละ 99.99 มีกำลังการผลิต 25,000 ตันต่อปี
  โดยมีโรงงานตั้งอยู่ในเขตประกอบการอุตสาหกรรมเดียวกับไออาร์พีซีที่จ.ระยองโดยใช้วัตถุดิบและกระบวนการผลิตที่แตกต่างจากไออาร์พีซี
  คือ Propylene Oxide ซึ่งนำเข้าจากต่างประเทศเป็นวัตถุดิบหลัก

  ตารางแสดงรายละเอียดของรายได้จากการขายผลิตภัณฑ์ปิโตรเคมีต่างๆ มีดังนี้

  ----------------------- ---------- ------- ---------- ------- ---------- -------
                          2548               2549               2550       

                          (ล้านบาท)   ร้อยละ   (ล้านบาท)   ร้อยละ   (ล้านบาท)   ร้อยละ

  อะโรเมติกส์                                                                

  โทลูอีน                   3,022      6       3,407      6       3,624      6

  EB Rich Mixed           713        1       727        1       671 671    1

  โซลีนผสม                 2,813      5       3,898      7       4,264      7

  C9                      1,354      2       1,458      3       1,942      3

  โอเลฟินส์                                                                  

  เอทีลีน                   5,903      11      6,702      12      5,920      10

  บิวธาไดอีน                2,090      4       1,816      3       1,333      2

  อื่นๆ (SM, C4, Acetylene  425        1       863        1       912 912    2
  Black)                                                                   

  โพลีโอเลฟินส์                                                               

  HDPE                    4,625      8       4,626      8       5,310      9

  PP                      19,702     36      20,143     35      20,992     35

  CD-1                    1,541      3       1,628      3       1,645      3

  สไตเรนิค                                                                  

  ABS/SAN                 5,957      11      5,549      10      6,526      11

  EPS                     1,156      2       1,208      2       1,246      2

  PS                      5,374      10      6,112      11      6,275      10

  รวมทั้งหมด                54,675     100     58,136     100     60,661     100
  ----------------------- ---------- ------- ---------- ------- ---------- -------

  3.1.2 ผลิตภัณฑ์น้ำมัน

  ผลิตภัณฑ์น้ำมันเพื่อจำหน่ายของบริษัทฯ แบ่งออกเป็นประเภทต่างๆ ได้ดังนี้

  (ก) ผลิตภัณฑ์น้ำมันเชื้อเพลิง ได้แก่

-   น้ำมันเบนซิน (Gasoline) คือน้ำมันเชื้อเพลิงสำหรับเครื่องยนต์เบนซิน แบ่งโดยค่า
    อ๊อกเทน ซึ่งเป็นตัวเลขที่แสดงคุณสมบัติต้านทานการน๊อคของเครื่องยนต์ ตามข้อกำหนดของรัฐ
    น้ำมันเบนซินของบริษัทฯ แบ่งเป็น น้ำมันเบนซินไร้สารตะกั่ว ULG95, ULG91, GSH95
    หรือน้ำมันแก๊สโซฮอล์ และล่าสุดกับผลิตภัณฑ์ Gasohol Base91
    โดยเริ่มการจำหน่ายในช่วงครึ่งปีหลัง ซึ่งเป็นเบนซินพื้นฐานสำหรับนำไปผลิตเป็น Gasohol

-   น้ำมันดีเซลหมุนเร็ว (Diesel Oil)
    ใช้เป็นเชื้อเพลิงสำหรับเครื่องยนต์ดีเซลหมุนเร็วที่ใช้ในอุตสาหกรรม และยานพาหนะ เช่น
    รถยนต์ รถบรรทุก เรือประมง เรือโดยสาร รถแทรกเตอร์ ฯลฯ

-   น้ำมันก๊าด (Kerosene) ใช้ในการจุดตะเกียงให้ความสว่างตามชนบทที่อยู่ห่างไกล
    และไม่มีไฟฟ้า
    นอกจากนี้ยังนิยมใช้ในงานอุตสาหกรรมบางชนิดที่ต้องการการเผาไหม้ของเซื้อเพลิงที่สะอาด
    เช่น อุตสาหกรรมกระเบื้องเคลือบเซรามิค เป็นต้น

-   น้ำมันเตา (Fuel Oil)
    เป็นผลิตภัณฑ์น้ำมันที่ได้จากส่วนที่มีจุดเดือดสูงของน้ำมันดิบใช้ประโยชน์มากในงานอุตสาหกรรม
    การคมนาคมขนส่ง และใช้ในการผลิตกระแสไฟฟ้า

-   ก๊าซหุงต้ม (Liquefied Petroleum Gas, LPG) คือ สารประกอบไฮโดรคาร์บอน
    พวกก๊าซโปรเพน และก๊าซบิวเทน ส่วนมากนำไปใช้ในงานหุงต้มในครัวเรือน
    อีกทั้งยังสามารถนำไปใช้ในงานอุตสาหกรรมต่างๆ
    นอกจากนี้ยังใช้เป็นเชื้อเพลิงสำหรับเครื่องยนต์เบนซินได้

  ตารางแสดงรายละเอียดของรายได้จากการขายผลิตภัณฑ์น้ำมันเชื้อเพลิง โซเวนท์ และอื่นๆ
  มีดังนี้

  ------------------------- ---------- ------- ---------- ------- ---------- -------
                                                                             

                            2548               2549               2550       

                            (ล้านบาท)   ร้อยละ   (ล้านบาท)   ร้อยละ   (ล้านบาท)   ร้อยละ

  น้ำมันดีเซล                  72,179     78      80,781     80      92,670     81

  น้ำมันเบนซิน                 13,961     15      13,883     14      15,503     14

  แก๊สโซฮอล์                  152        0       499        0       2,313      2

  LPG                       5,157      6       3,417      3       1,846      2

  น้ำมันเตา                   172        0       218        0       352        0

  โซเวนท์                    1,300      1       1,599      2       1,214      1

  อื่นๆ (น้ำมันหล่อลื่น C4 และ     124        0       122        0       211        0
  jute batch)                                                                

  รวม                       93,045     100     100,518    100     114,110    100
  ------------------------- ---------- ------- ---------- ------- ---------- -------

  (ข) ผลิตภัณฑ์น้ำมันอื่นๆ

-   แนฟทา (Naphtha) คือ ผลิตภัณฑ์น้ำมันส่วนเบาที่ได้จากการกระบวนการกลั่นน้ำมันดิบ
    ใช้เป็นวัตถุดิบหลักสำหรับโรงงานปิโตรเคมี

-   น้ำมันหล่อลื่นพื้นฐาน (Lube Base Oil) คือ
    ผลิตภัณฑ์น้ำมันที่ได้จากผลิตภัณฑ์ส่วนหนักจากหอกลั่น ปัจจุบันบริษัทฯ
    มีผลิตภัณฑ์น้ำมันหล่อลื่นพื้นฐานหลายชนิด ตามลักษณะและความเหมาะสมในการนำไปใช้งาน
    ซึ่งจัดจำหน่ายทั้งในนามบริษัทฯ และจำหน่ายเพื่อนำไปผลิตต่อ (re-blend)

-   ยางมะตอย (Asphalt) เป็นสารประกอบไฮโดรคาร์บอนหลายชนิด และสารอินทรีย์อื่นๆ
    ซึ่งรวมเรียกว่า บิทูเมน มีลักษณะเป็นของเหลวข้นและหนืด
    ยางมะตอยเป็นผลิตภัณฑ์ส่วนที่หนักที่สุดที่ได้จากกระบวนการกลั่นน้ำมันดิบ ใช้สำหรับทำถนน
    ลานจอดรถ วัสดุกันซึม

-   ผลิตภัณฑ์อื่นๆ ได้แก่ โซเวนท์ (Solvent) และแว็กซ์ (Wax)

  ตารางแสดงรายละเอียดของรายได้จากการขายผลิตภัณฑ์น้ำมันต่างๆ มีดังนี้

  ------------------------ ---------- ------- ---------- -------- ---------- -------
                                                                             

                           2548               2549                2550       

                           (ล้านบาท)   ร้อยละ   (ล้านบาท)   ร้อยละ    (ล้านบาท)   ร้อยละ

  ลองเรสซิดิว                11,718     46      11,385     37       19,263     52

  น้ำมันหล่อลื่นพื้นฐาน           9,074      35      13,042     43       10,940     30

  ยางมะตอย                 3,468      14      4,659      15       5,058      14

  สารสะกัดจากอะโรเมติกส์      881        3       831        3        1,130      3

  Slacked wax              447        2       500        2        515        1

  รวม                      25,588     100     30,417     100      36,906     100
  ------------------------ ---------- ------- ---------- -------- ---------- -------

3.2 การตลาด และภาวะการแข่งขัน

1.  การตลาดและภาวะการแข่งขันของผลิตภัณฑ์เม็ดพลาสติก

(ก) กลยุทธ์การแข่งขัน

  (1) กลยุทธ์ราคา

เนื่องจากผลิตภัณฑ์เม็ดพลาสติกเป็นสินค้าที่มีความเคลื่อนไหวของราคาค่อนข้างสูงตามปัจจัยภายนอกหลายประการ
โดยเฉพาะปัจจัยด้านต้นทุนวัตถุดิบตั้งแต่ น้ำมันดิบ นาฟทา และโมโนเมอร์ และปัจจัยด้านอุปสงค์
และอุปทาน ทั้งตลาดในประเทศและตลาดโลก ดังนั้น
บริษัทจึงมีนโยบายกำหนดราคาโดยพิจารณาตามปัจจัยดังกล่าว โดยใช้ราคาอ้างอิงจาก ICIS CFR
South East Asia เป็นพื้นฐาน ประกอบกับปัจจัยภายใน อาทิ สินค้าคงคลัง และต้นทุนการผลิต
เพื่อให้สามารถแข่งขันได้ทั้งในประเทศและต่างประเทศ โดยเน้นการเป็นผู้ผลิตที่มีต้นทุนต่ำ
จากการที่บริษัทฯ ดำเนินธุรกิจทางด้านผลิตปิโตรเคมีแบบครบวงจร รวมถึงมีระบบสนับสนุนการผลิต
เช่น คลังเก็บวัตถุดิบ ท่าเรือน้ำลึก อย่างเพียบพร้อม ทำให้บริษัทฯ มีความได้เปรียบในด้านต้นทุน
จึงสามารถแข่งขันได้ในภาวะที่ราคาผลิตภัณฑ์ในตลาดตกต่ำ

  (2) คุณภาพสินค้า

จากการที่บริษัทฯ เป็นผู้บุกเบิกอุตสาหกรรมปิโตรเคมีรายแรกของประเทศ
มีประสบการณ์ในการพัฒนาและวิจัยความต้องการสินค้าร่วมกับลูกค้าอย่างใกล้ชิดและต่อเนื่องเป็นระยะเวลายาวนาน
รวมทั้งผลิตภัณฑ์เม็ดพลาสติกทุกประเภทของบริษัทฯ ได้รับการรับรองมาตรฐาน ISO9001
จึงส่งผลให้บริษัทฯ
มีศักยภาพอย่างสูงในการสร้างความมั่นใจให้แก่ลูกค้าในด้านคุณภาพสินค้าที่ได้มาตรฐานสากล
รวมถึงการจัดหาและการพัฒนาผลิตภัณฑ์เม็ดพลาสติกใหม่ๆ
ที่สามารถตอบสนองความต้องการของลูกค้าทั้งในประเทศและต่างประเทศได้อย่างมีประสิทธิภาพ
ทั้งนี้ บริษัทสามารถผลิตเม็ดพลาสติกทั้งที่เป็นเกรด Natural, Color Compounds และ
Composites ซึ่งเป็นเม็ดพลาสติกผสมสีและเติมสารเสริมแรงต่างๆ
ด้วยจุดเด่นของเม็ดพลาสติกดังกล่าว
จึงทำให้บริษัทฯสามารถตอบสนองความต้องการใช้งานเฉพาะด้านของลูกค้า เช่น
งานผลิตชิ้นส่วนเครื่องใช้ไฟฟ้า และชิ้นส่วนยานยนต์ เป็นต้น โดยโรงงาน Compounding และ
Composites ดังกล่าวตั้งอยู่ภายในบริเวณเดียวกันกับโรงงานผลิตเม็ดพลาสติกอื่นๆ
และอยู่ภายใต้การจัดการของกลุ่มไออาร์พีซี
จึงทำให้มีความสะดวกและมีความคล่องตัวในการตอบรับคำสั่งซื้อแบบเฉพาะเจาะจง (Tailor
Made) ของลูกค้า อีกทั้งบริษัทฯ ยังมีแผนกบริการด้านเทคนิค
ซึ่งจะบริการให้คำแนะนำในการเลือกใช้เม็ดพลาสติกที่เหมาะสมก่อนการขาย
และบริการให้คำปรึกษารวมถึงเข้าแก้ไขปัญหาที่โรงงานร่วมกับลูกค้าเมื่อลูกค้าพบปัญหาหลังการขาย
นอกจากนี้ บริษัทฯ ยังคำนึงถึงการดูแลรักษาสิ่งแวดล้อมอาชีวอนามัยและความปลอดภัย โดยบริษัทฯ
มีนโยบายการรักษาสิ่งแวดล้อมและความปลอดภัยของพนักงานและชุมชน อย่างเป็นรูปธรรมในทุกๆ
ผลิตภัณฑ์ ทั้งนี้ บริษัทฯ ได้รับการรับรองมาตรฐาน ISO14001 และมอก. 18001
ในเม็ดพลาสติกทุกชนิด

บริษัทฯ มีการดูแลและควบคุมอย่างเข้มงวดตลอดห่วงโซ่อุปทาน และกระบวนการผลิตอย่างดีเยี่ยม
ทำให้บริษัทฯ ได้รับประกาศนียบัตรคู่ค้าสีเขียว (Certificate of Green Partner)
จากคู่ค้าที่มีนโยบายเข้มงวดด้านผลิตภัณฑ์เพื่อสิ่งแวดล้อม นอกจากนี้ บริษัทฯได้ผ่านการค้นคว้าทดลอง
ปรับปรุงคุณภาพของผลิตภัณฑ์ให้ปราศจากสารต้องห้ามที่เป็นอันตราย 6 ชนิด
ตามระเบียบสหภาพยุโรปซึ่งเป็นระเบียบว่าด้วยการใช้สารอันตรายในผลิตภัณฑ์เครื่องใช้ไฟฟ้าและอิเลคทรอนิกส์
(RoHS) อีกทางหนึ่งด้วย

  (3) ความหลากหลายของผลิตภัณฑ์

ปัจจุบันกลุ่มบริษัทไออาร์พีซีมีกำลังการผลิตเม็ดพลาสติกกว่า 8 แสนตันต่อปี
ประกอบด้วยเม็ดพลาสติกหลากหลายประเภท ได้แก่ HDPE PP EPS PS ABS และ SAN
การที่บริษัทฯ มีเม็ดพลาสติกหลากหลายประเภทในการเสนอขายให้กับลูกค้า
ทำให้ลูกค้าได้รับความสะดวกและยืดหยุ่นมากขึ้น เช่น
เม็ดพลาสติกบางประเภทสามารถทดแทนกันได้ในบางตลาด เช่น HDPE สามารถทดแทน PP
ได้ในงานฉีดเครื่องใช้ภายในครัวเรือน งานถุงสาน ผ้าใบสาน
ซึ่งการเลือกใช้เม็ดพลาสติกขึ้นกับปัจจัยหลายประการ เช่น คุณสมบัติของเม็ดพลาสติกแต่ละประเภท
ราคา และอุปทานในตลาด อีกทั้งเป็นการเพิ่มโอกาสทางธุรกิจ โดยบริษัท
และตัวแทนจำหน่ายทั้งในประเทศและต่างประเทศสามารถเสนอขายเม็ดพลาสติกได้หลากหลาย
และสามารถลดต้นทุนการขายเฉลี่ยต่อหน่วยในการทำตลาดได้อีกด้วย

(ข) ลักษณะของลูกค้า

เนื่องจากลูกค้าของบริษัทฯ ซึ่งเป็นผู้ผลิตสินค้าพลาสติกมีจำนวนมาก
และมีความหลากหลายในประเภทการใช้งาน การสร้างความสัมพันธ์กับคู่ค้าทางธุรกิจ คือ
ตัวแทนจำหน่าย (Agent) จะช่วยสนับสนุนการดูแล และการบริการลูกค้าของบริษัทฯ
ให้มีประสิทธิภาพยิ่งขึ้น โดยเฉพาะในเรื่องการจัดส่งสินค้าตามความต้องการของลูกค้า
รวมถึงการให้เครดิตหรือสินเชื่อทางการค้ากับลูกค้า

ทั้งนี้ตลอดระยะเวลาที่ผ่านมา บริษัทฯ ไม่มีการขายสินค้าให้ลูกค้ารายใดรายหนึ่งเกินร้อยละ 30
ของยอดขาย และไม่มีข้อผูกพันว่าจะขายให้ลูกค้ารายใดรายหนึ่งเกินกว่าร้อยละ 30
ของยอดขายในอนาคต ดังนั้นบริษัทจึงไม่มีความเสี่ยงในการพึ่งพาลูกค้ารายใดรายหนึ่ง

(ค) การจำหน่าย และช่องทางการจัดจำหน่าย

(1) การขายในประเทศ

ในปี 2550 เศรษฐกิจโดยภาพรวมของประเทศมีการเติบโตขึ้น โดย GDP อยู่ที่ร้อยละ 4.9
(ธนาคารแห่งประเทศไทย ณ ไตรมาส 3 ปี 2550)
จากการที่เม็ดพลาสติกเป็นวัตถุดิบพื้นฐานที่สำคัญของการผลิตโดยรวมของประเทศ บริษัทฯ
จึงมีนโยบายเน้นการขายในประเทศ ในปี 2550 บริษัทฯ มียอดขายเม็ดพลาสติกในประเทศร้อยละ
51 และร้อยละ 90 ของยอดขายในประเทศเป็นการขายผ่านตัวแทนจำหน่าย 19 บริษัท
โดยไม่มีสัญญา อย่างไรก็ตาม ตัวแทนจำหน่ายส่วนใหญ่มีความสัมพันธ์ทางธุรกิจมาเป็นเวลานานกว่า
20 ปี จากการที่บริษัทฯ เป็นผู้ผลิตผลิตภัณฑ์ปิโตรเคมีครบวงจร และมีผลิตภัณฑ์ที่หลากหลาย
จึงส่งผลให้ตัวแทนจำหน่ายสามารถประหยัดค่าใช้จ่ายในด้านค่าการตลาดและการบริหารจัดการ
ทำให้ความสัมพันธ์ทางธุรกิจระหว่างบริษัทฯ กับตัวแทนจำหน่ายมีความมั่นคงยิ่งขึ้น นอกจากนี้บริษัทฯ
ยังมีการขายตรงให้กับลูกค้าที่มีความน่าเชื่อถือ
โดยพิจารณาถึงความพร้อมและความสามารถในการชำระเงิน ทั้งนี้ ในปี 2550
บริษัทฯมียอดขายตรงร้อยละ 10 ของยอดขายภายในประเทศ

(2) การขายส่งออก

ในปี 2550 บริษัทมียอดขายต่างประเทศของผลิตภัณฑ์เม็ดพลาสติก ในสัดส่วนร้อยละ 49
โดยขายผ่านตัวแทนการค้าในต่างประเทศ
ซึ่งมีความสัมพันธ์ใกล้ชิดทางธุรกิจกับบริษัทฯเป็นระยะเวลายาวนาน
โดยกลยุทธ์ทางการตลาดของบริษัทฯจะเน้นจุดแข็งด้านคุณภาพและความหลากหลายของผลิตภัณฑ์
การบริการด้านเทคนิค และการให้คำปรึกษาด้านพัฒนาผลิตภัณฑ์
โดยตัวแทนเหล่านี้มีเครือข่ายใกล้ชิดกับผู้ใช้ปลายทางอย่างกว้างขวางในตลาดหลักที่มีปริมาณการใช้เม็ดพลาสติกสูง
ได้แก่ ฮ่องกง จีน เอเชียใต้ และเอเชียตะวันออกเฉียงใต้
นอกจากนี้ปัจจุบันบริษัทฯยังได้ขยายตลาดส่งออกไปยังภูมิภาคอื่น เช่น แอฟริกา ยุโรป สหรัฐอเมริกา
เอเชียตะวันออกกลาง และออสเตรเลีย เป็นต้น
โดยไออาร์พีซีสามารถขายเม็ดพลาสติกไปยังประเทศต่างๆ ได้มากกว่า 100 ประเทศทั่วโลก

(ง) สภาพการแข่งขัน

ปี 2550 ราคาน้ำมันดิบยังเป็นปัจจัยหลักที่ทำให้อุตสาหกรรมปิโตรเคมีมีความผันผวน
โดยมีสาเหตุหลักมาจากการเมืองของประเทศผู้ผลิต
รวมทั้งปัจจัยเรื่องความผันแปรของสภาพภูมิอากาศโลก
โดยราคาน้ำมันดิบดูไบโดยเฉลี่ยของปีที่ผ่านมาอยู่ที่ 52 - 86 เหรียญสหรัฐต่อบาร์เรล
ราคาเอธีลีนเฉลี่ยอยู่ที่ 1,056 – 1,320 เหรียญสหรัฐต่อตัน ส่วนราคาเม็ดพลาสติก HPDE
โดยเฉลี่ยอยู่ที่ 1,260 – 1,523 เหรียญสหรัฐต่อตัน

สำหรับอุปสงค์ภายในประเทศได้ชะลอตัวลงจากราคาน้ำมันปรับตัวสูงขึ้นและปัญหาการเมืองภายในประเทศ
ประกอบกับอุปสงค์ในตลาดโลกชะลอตัวลงจากปัญหาสินเชื่ออสังหาริมทรัพย์ด้อยคุณภาพ (subprime
loan) ของสหรัฐอเมริกา ซึ่งส่งผลกระทบสู่ประเทศต่างๆ ทั่วโลก
ส่วนอุปทานในตลาดโลกนั้นมีแนวโน้มเพิ่มสูงขึ้นจากการขยายกำลังการผลิตอย่างต่อเนื่องของประเทศต่างๆ
และแข็งค่าอย่างต่อเนื่องของค่าเงินบาท
ทำให้การแข่งขันมีความรุนแรงทั้งตลาดในประเทศและต่างประเทศ
ทั้งนี้หลายประเทศได้ปรับกลยุทธ์โดยร่วมกันเป็นหุ้นส่วนทางธุรกิจเพื่อลดการพึ่งพาการนำเข้าวัตถุดิบ
เช่น คูเวต-จีน ไต้หวัน-จีน เป็นต้น

แนวโน้มอุตสาหกรรมปิโตรเคมีไทยในปี 2551 แม้ว่าจะมีปัจจัยสนับสนุนต่างๆ ให้เกิดการขยายตัว
แต่ยังคงเผชิญความเสี่ยงจากหลายด้าน แม้ว่าสถานการณ์ทางการเมืองภายในประเทศในปี 2551
จะมีความชัดเจนมากขึ้น ซึ่งส่งผลให้อุปสงค์ในประเทศเพิ่มขึ้น
แต่อุปสงค์ในตลาดโลกมีแนวโน้มลดลงจากการชะลอตัวลงตามภาวะเศรษฐกิจโลก
โดยคาดว่าราคาน้ำมันอาจปรับตัวลดลงเล็กน้อย
ด้านอุปทานในตลาดโลกที่มีแนวโน้มเพิ่มมากขึ้นจากการขยายกำลังการผลิตในระดับต่างๆ
อย่างต่อเนื่องของแต่ละประเทศ รวมถึงค่าเงินบาทที่ยังคงมีแนวโน้มแข็งค่าต่อเนื่อง
ซึ่งส่งผลให้ภาวะการแข่งขันมีความรุนแรงยิ่งขึ้น

อย่างไรก็ตามการส่งออกไปยังประเทศจีนและญี่ปุ่นมีแนวโน้มที่จะขยายตัวเพิ่มขึ้น
เนื่องจากอุปทานจากประเทศจีนมีมาก จากการที่จีนต้องเตรียมการจัดงานโอลิมปิก
ซึ่งจีนได้เลื่อนโครงการลงทุนผลิตผลิตภัณฑ์ปิโตรเคมีหลายโครงการออกไปอย่างไม่มีกำหนด เช่น
การสร้างเอทิลีนแครกเกอร์ หน่วยผลิตโพลิเอทิลีน
โพลิโพรพิลีน เป็นต้น เนื่องจากปัญหาด้านการขาดแคลนบุคลากรโดยเฉพาะวิศวกรด้านปิโตรเคมี
จึงเป็นโอกาสที่ดีสำหรับประเทศไทยในที่จะส่งออกผลิตภัณฑ์ปิโตรเคมีไปยังประเทศจีนเพิ่มขึ้นโดยเฉพาะเม็ดพลาสติก
ซึ่งปัจจุบันไทยส่งออกเม็ดพลาสติกไปยังประเทศจีนมากที่สุด

ด้านการส่งออกไปประเทศญี่ปุ่น
ซึ่งถือเป็นตลาดส่งออกผลิตภัณฑ์ปิโตรเคมีที่สำคัญของไทยอีกประเทศหนึ่ง เมื่อวันที่ 1 พฤศจิกายน
2550 ประเทศไทยได้เริ่มดำเนินการตามข้อตกลงหุ้นส่วนทางเศรษฐกิจไทย-ญี่ปุ่น
โดยไทยจะได้รับประโยชน์จากการที่ญี่ปุ่นปรับลดอัตราภาษีนำเข้าผลิตภัณฑ์เม็ดพลาสติกชนิดต่างๆ
โดยอัตราภาษีนำเข้าผลิตภัณฑ์เม็ดพลาสติกจะลดลงเหลือร้อยละ 2.3, 2.6, 5.4 ในปีที่ 1 (ปี
2550) และลดเป็น 0 ในปีที่ 6 (ปี 2555)
ซึ่งจะทำให้มูลค่าการส่งออกผลิตภัณฑ์ปิโตรเคมีไปยังญี่ปุ่นโดยเฉพาะในปีหน้าเพิ่มมากขึ้น

อนึ่ง ด้วยลักษณะอุปสงค์และอุปทานของผลิตภัณฑ์ปิโตรเคมีในแต่ละช่วงเวลาที่อาจจะไม่สอดคล้องกัน
โดยปริมาณความต้องการผลิตภัณฑ์ปิโตรเคมีที่มีแนวโน้มขยายตัวตามภาวะเศรษฐกิจ
ในขณะที่ปริมาณกำลังการผลิตที่เพิ่มขึ้นจะเพิ่มเป็นช่วงๆ
เนื่องจากการขยายกำลังการผลิตต้องใช้เงินทุนและเวลามากในการเตรียมการและก่อสร้าง
ซึ่งแนวโน้มการขยายกำลังการผลิตของแต่ละประเทศ
เพื่อทำให้เกิดการประหยัดต่อขนาดและลดการพึ่งพาการนำเข้าจากต่างประเทศซึ่งจะเสร็จสมบูรณ์ประมาณปี
2553-2554
อาจส่งผลให้เกิดอุปทานส่วนเกินในตลาดและราคาผลิตภัณฑ์ปิโตรเคมีอาจมีแนวโน้มลดลง

อย่างไรก็ตาม ผู้ผลิตผลิตภัณฑ์ปิโตรเคมีในประเทศไทยได้ปรับกลยุทธ์ในการแข่งขันกับต่างประเทศ
โดยการขยายกำลังการผลิตอย่างต่อเนื่องเพื่อทำให้ต้นทุนการผลิตต่ำลง
รวมทั้งการขยายสายและระดับขั้นการผลิตให้มีความครบวงจรมากขึ้น
เพื่อลดต้นทุนการผลิตจากการซื้อวัตถุดิบที่มีแนวโน้มราคาสูงขึ้น
และยังเป็นการลดความเสี่ยงแก่ผู้ประกอบการในแต่ละช่วงเวลาด้วยการผลิตผลิตภัณฑ์อื่นที่มีแนวโน้มราคาที่ดีกว่าได้
โดยระยะ 2-3
ปีที่ผ่านมาประเทศไทยมีแนวโน้มการส่งออกผลิตภัณฑ์ปิโตรเคมีขั้นกลางและขั้นปลายเกินดุลมากขึ้น

3.2.2 การตลาด และภาวะการแข่งขันของผลิตภัณฑ์น้ำมัน

(1) นโยบาย และลักษณะการตลาด

บริษัทฯ เน้นการควบคุมคุณภาพของผลิตภัณฑ์น้ำมันให้ได้มาตรฐานตามที่กระทรวงพาณิชย์กำหนด
อีกทั้งยังเน้นการขายผ่านช่องทางที่กำไรสูงสุด ในขณะที่ต้องกำหนดราคาน้ำมันให้เหมาะสม
และการร่วมมือกับบริษัทในเครือเพื่อให้เกิดประโยชน์สูงสุดในการวางกลยุทธ์การขาย

  ลักษณะของลูกค้า หรือช่องทางการจำหน่าย แบ่งได้ดังนี้

-   การจำหน่ายผ่านสถานีบริการ (Retail)
    เป็นการจำหน่ายให้ประชาชนผู้ใช้น้ำมันเชื้อเพลิงทั่วไปผ่านสถานีบริการน้ำมันของบริษัท
    ซึ่งในปีที่ผ่านมาสถานีบริการน้ำมันได้ลดจำนวนลงเหลือ 14 สถานี โดยแยกเป็น 2 ประเภท
    คือ CB หมายถึงสถานีบริการที่บริษัทเป็นผู้ดำเนินการเอง 1 สถานี (สาขาระยอง) และ
    DB/JI หมายถึงสถานีบริการที่ลูกค้าดำเนินการ จำนวน 13 สถานี

-   การจำหน่ายให้ผู้ใช้โดยตรง (Direct) เช่น บริษัทรถ และเรือขนส่งสินค้าและคนโดยสาร
    กิจการประเภทก่อสร้าง และอื่นๆ รวมทั้งการขายให้บริษัทในเครือด้วย

-   การจำหน่ายให้ลูกค้าขายส่ง (Wholesales) ทั้งรายเล็กและรายใหญ่
    เพื่อไปจำหน่ายต่อให้กับผู้ค้าขายตรง และขายปลีก

-   การจำหน่ายให้ลูกค้ามาตรา 7 เป็นการจำหน่ายให้กับบริษัทผู้ค้าน้ำมันทั้งขนาดใหญ่
    และปานกลาง ซึ่งมีคลังน้ำมันเป็นของตนเอง
    และจะนำน้ำมันเหล่านี้ไปจัดจำหน่ายต่อผ่านระบบเครือข่าย
    และช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง

-   การส่งออก (Export) เป็นการจำหน่ายให้กับผู้ค้าน้ำมันในต่างประเทศ
    ซึ่งมีการขนส่งทั้งทางเรือ และทางรถ ในปี 2550 การส่งออกคิดเป็น 22%
    ของยอดการจำหน่ายทั้งหมด โดยมีตลาดหลักในเขตภูมิภาคเอเชีย เช่น สิงคโปร์ กัมพูชา
    เวียดนาม ลาว พม่า ฯลฯ

-   Bunker เป็นการจำหน่ายน้ำมันดีเซล หรือ Automotive Diesel Oil (ADO)
    และน้ำมันเตา (Fuel Oil) ให้กับเรือที่มาใช้บริการท่าเทียบเรือของไออาร์พีซี

-   Fishery เป็นการจำหน่ายน้ำมันให้กับสมาคมประมงในน่านน้ำ
    โดยเป็นน้ำมันดีเซลชนิดกำมะถัน 0.7% และเติมสีเขียว โดยมีส่วนแบ่งการตลาด 53%

  ปริมาณการจำหน่ายผลิตภัณฑ์น้ำมันของบริษัทฯ แยกตามประเภทการจำหน่าย

  -------------------------------------------- --------------------------
  1. การจำหน่ายให้ลูกค้าขายส่ง (Wholesales)         44%

  2. การจำหน่ายให้ลูกค้ามาตรา 7                    29%

  3. การส่งออก                                  22%

  4. อื่นๆ                                       5%
  -------------------------------------------- --------------------------

(2) สภาวะการตลาดน้ำมัน

การบริโภคน้ำมันสำเร็จรูปปี 2550 ลดลง 1% เมื่อเทียบกับปี 2549
เนื่องจากราคาน้ำมันปรับตัวสูงขึ้น ประกอบกับมาตรการประหยัดพลังงานของภาครัฐ
ซึ่งส่งผลให้การใช้น้ำมันเบนซินและดีเซลชะลอตัวลง อีกทั้ง กฟผ.ลดการใช้น้ำมันเตาลงถึง 29%
จึงทำให้ภาพรวมการใช้น้ำมันลดลง ขณะที่อัตราการใช้ LPG
อยู่ในระดับสูงขึ้นมากเนื่องจากรัฐบาลยังคงอุดหนุนราคา LPG อยู่
การส่งเสริมการใช้พลังงานทดแทนของภาครัฐ
ส่งผลให้ประชาชนบางส่วนหันมาปรับเปลี่ยนไปใช้พลังงานทดแทนอื่น เช่น แก๊สโซฮอล์ ไบโอดีเซล
และ NGV โดยการใช้แก๊สโซฮอล์เพิ่มขึ้นจาก 3.5 ล้านลิตรต่อวันในปี 2549 เป็น 4.6
ล้านลิตรต่อวันในปี 2550 ทั้งนี้เป็นผลจากนโยบายส่งเสริมการใช้แก๊สโซฮอล์ของกระทรวงพลังงาน
โดยลดอัตราเงินส่งเข้ากองทุนน้ำมันแก๊สโซฮอล์ให้ต่ำกว่าน้ำมันเบนซินมาก
และมีผลกระตุ้นให้ประชาชนหันมาใช้แก๊สโซฮอล์เพิ่มขึ้น พร้อมทั้งมีการประชาสัมพันธ์อย่างต่อเนื่อง
เพื่อให้ประชาชนมีความมั่นใจในคุณภาพของแก๊สโซฮอล์ ทั้งนี้ยอดจำหน่ายไบโอดีเซลเพิ่มขึ้นจาก
0.12 ล้านลิตรต่อวันในปี 2549 เป็น 1.58 ล้านลิตรต่อวันในปี 2550 หรือเพิ่มมากกว่า 10
เท่าตัวในช่วง 1 ปี และยังคงมีแนวโน้มเพิ่มสูงขึ้นอย่างต่อเนื่อง นอกจากนั้นในกลางปี 2550
ได้เริ่มมีการจำหน่ายไบโอดีเซล (B2)
ซึ่งรัฐบาลให้การส่งเสริมโดยกำหนดนโยบายให้ใช้ไบโอดีเซล (B2) ทั่วประเทศในวันที่ 1 ก.พ.
51 เป็นต้นไป ซึ่งเลื่อนให้เร็วขึ้นกว่ากำหนดเวลาเดิม 2 เดือน ดังนั้นในปี 2551
ปริมาณไบโอดีเซลที่จะนำไปใช้ผสมกับดีเซลธรรมดาจะมีปริมาณประมาณ 1.1 ล้านลิตรต่อวัน

ด้วยอัตราเติบโตของการบริโภคน้ำมันในประเทศลดลง มีผลให้ผู้ประกอบการน้ำมันในประเทศ
ยังคงต้องใช้กลยุทธ์ด้านราคา การให้บริการ
การทำกิจกรรมส่งเสริมการตลาดเพื่อจะคงส่วนแบ่งในตลาดที่ตนมีอยู่ไว้ ทั้งนี้ในปี 2550 บริษัทฯ
ยังคงส่วนแบ่งตลาดในประเทศประมาณ 10% โดยส่วนใหญ่จำหน่ายให้กับลูกค้าประเภทขายส่ง
(Wholesales)

ผู้ประกอบการหลักในอุตสาหกรรมน้ำมันในประเทศที่สำคัญ ได้แก่ ปตท. เชลล์ เอสโซ่ เชฟรอน
(ไทยแลนด์) โดยมีส่วนแบ่งในตลาด ดังนี้

  ----------------------------- -----------------------------------------
  บริษัท                          ส่วนแบ่งตลาดในประเทศ

  ปตท.                          36%

  เชลล์                          12%

  เอสโซ่                         13%

  เชฟรอน (ไทยแลนด์)              12%

  ไออาร์พีซี                       10%

  บางจาก                        7%

  ผู้ค้ารายย่อยอื่นๆ                  10%
  ----------------------------- -----------------------------------------

นอกจากกลยุทธ์ด้านราคา ที่เน้นการปรับราคาที่สามารถแข่งขันได้ เพื่อรักษาส่วนครองตลาดเดิม
อีกทั้งเพิ่มจำนวนลูกค้าและปริมาณการจำหน่าย โดยพยุงค่าการตลาด ให้อยู่ในระดับที่พอเหมาะ
รวมถึงด้านการบริการ ที่บริษัทฯ มีให้กับลูกค้า ดังนี้

-   คลังน้ำมัน บริษัทมีคลังน้ำมันจำนวน 4 แห่งเพื่อบริการลูกค้าทั่งทุกภูมิภาค และเปิดบริการตลอด
    24 ชั่วโมง (เฉพาะคลังระยอง)

-   การขนส่ง มีบริการรถบรรทุกน้ำมันเพื่อจัดส่งให้ลูกค้าทั่วประเทศ รวมทั้งเรือ และท่าเทียบเรือ
    เมื่อลูกค้าต้องการรับน้ำมันทางเรือ

-   บุคลากร มีผู้แทนขาย ผู้ประสานงานขาย รวมทั้งแผนกบริการงานขายไว้บริการลูกค้า
    และห้องออกตั๋วที่คอยรับการสั่งซื้อน้ำมันจากลูกค้า

-   การตรวจสอบคุณภาพ บริษัทมีเจ้าหน้าที่เทคนิค ไว้คอยบริการให้ความรู้และแก้ปัญหา
    รวมทั้งออกไปตรวจเช็คคุณภาพตามคลังน้ำมัน เพื่อให้มั่นใจในคุณภาพ

สำหรับแนวโน้มการใช้น้ำมันสำเร็จรูปปี 2551 คาดว่าใกล้เคียงกับปี 2550
โดยประมาณการความต้องการใช้น้ำมันเบนซิน และดีเซลจะลดลง
เนื่องจากผู้ใช้รถมีทางเลือกการใช้เชื้อเพลิงอื่นทดแทนน้ำมันได้แก่ LPG และ NGV
โดยคาดว่าการใช้น้ำมันเบนซินจะลดลง 0.3% และการใช้น้ำมันดีเซลเพิ่มขึ้น 0.4% สำหรับการใช้
LPG ในรถยนต์คาดว่าอัตราเพิ่มของการใช้จะชะลอตัวลงจากปี 2550
เนื่องจากรัฐบาลได้ลอยตัวราคา LPG ในเดือนธันวาคม ปี 2550 ทำให้ราคาสูงขึ้น
และรถแท็กซี่ส่วนหนึ่งหันไปใช้ NGV มากขึ้นตามนโยบายรัฐบาล ดังนั้นจึงคาดว่าการใช้ LPG
จะยังคงเพิ่มขึ้นในอัตราที่ชะลอตัวที่ 6.6%

กำลังการผลิตและปริมาณการผลิต

(หน่วย: พันเมตริกตัน)

  ---------------- ------------ ------ ------ ------------- ------ ------ --------------------- ------ ------
  ผลิตภัณฑ์           กำลังการผลิต                 ปริมาณการผลิต                 อัตราการใช้กำลังการผลิต          

                   2548         2549   2550   2548          2549   2550   2548                  2549   2550

  โอเลฟินส์          728          728    728    772           682    779    106%                  94%    107%

  - เอทธีลีน         360          360    360    377           331    379    105%                  92%    105%

  - โพรพิลีน         312          312    312    340           301    345    109%                  97%    111%

  - บิวธาไดอีน       56           56     56     55            50     56     99%                   89%    99%

  อะโรเมติกส์        367          367    367    316           306    366    86%                   83%    100%

  - เบนซีน          114          114    114    93            89     103    82%                   78%    91%

  - โทลูอีน          132          132    132    110           105    128    83%                   80%    97%

  - มิกซ์ไซค์ลีน       121          121    121    113           112    134    93%                   93%    111%

  สไตรีนโมโนเมอร์    200          200    200    198           206    224    99%                   103%   112%

  โพลีโอเลฟินส์       615          615    615    594           554    608    97%                   90%    99%

  - HDPE           140          140    140    126           114    139    99%                   82%    99%

  - PP             475          475    475    468           440    469    97%                   93%    99%

  สไตเรนิค          226          226    226    239           244    263    106%                  108%   116%

  - ABS            96           96     96     98            91     107    102%                  95%    112%

  - PS             100          100    100    116           128    131    116%                  128%   131%

  - EPS            30           30     30     25            24     24     82%                   81%    81%

  โรงกลั่นน้ำมัน       215          215    215    179           170    189    83%                   79%    88%
  (พันบาร์เรลต่อวัน)                                                                                       

  น้ำมันหล่อลื่นพื้นฐาน   300          300    320    292           309    330    97%                   103%   103%

  ยางมะตอย         380          380    380    457           445    503    120%                  117%   132%

  โพลีออล           25           25     25     15            18     19     59%                   71%    75%
  ---------------- ------------ ------ ------ ------------- ------ ------ --------------------- ------ ------

การผลิตและนโยบายการผลิต

บริษัทฯ มีโรงงานตั้งอยู่เลขที่ 299 หมู่ที่ 5 ถนนสุขุมวิท ตำบลเชิงเนิน อำเภอเมืองระยอง จังหวัด
ระยอง ดำเนินการภายใต้เขตประกอบการอุตสาหกรรมภายใต้การจัดการของบริษัทฯ โดยบริษัทฯ
เริ่มสร้างโรงงานผลิตเม็ดพลาสติกขึ้นเมื่อปี 2525 และขยายโรงงานต่างๆ
เพิ่มขึ้นจนถึงผลิตภัณฑ์ต้นน้ำ โดยสร้างโรงกลั่นน้ำมันกำลังการผลิต 65,000 บาร์เรลต่อวันเมื่อปี
2539 และโรงกลั่นน้ำมันแห่งที่สองกำลังการผลิต 150,000 บาร์เรลต่อวัน เมื่อปี 2543
ปัจจุบันโรงกลั่นน้ำมันของบริษัทฯ มีกำลังการผลิตรวม 215,000 บาร์เรลต่อวัน คิดเป็นร้อยละ 21
ของกำลังการกลั่นทั้งหมดภายในประเทศ โรงงานของบริษัทฯ แบ่งตามกลุ่มผลิตภัณฑ์เป็น 2
กลุ่มการผลิตและหน่วยงานสนับสนุนการผลิต 1 กลุ่มดังนี้

สายปฏิบัติการ 1 ประกอบด้วยโรงงานในกลุ่มผลิตภัณฑ์ปิโตรเคมี ซึ่งประกอบด้วย

-   คอมเพล็กซ์ 1 โรงงานผลิตผลิตภัณฑ์กลุ่มโพลีโอเลฟินส์ ประกอบด้วยโรงงานผลิตเม็ดพลาสติก
    HDPE สร้างเมื่อปี 2529 และโรงงานผลิตเม็ดพลาสติก PP สร้างเมื่อปี 2533

-   คอมเพล็กซ์ 2 โรงงานผลิตผลิตภัณฑ์กลุ่มสไตเรนิก ประกอบด้วยโรงงานผลิตเม็ดพลาสติก ABS
    สร้างเมื่อปี 2533, โรงงานผลิตเม็ดพลาสติก EPS สร้างเมื่อปี2535,
    โรงงานผลิตเม็ดพลาสติก PS, โรงงานผลิต สไตรีนโมโนเมอร์ และโรงงานผลิตอะโรเมติกส์
    สร้างเมื่อปี 2540

-   คอมเพล็กซ์ 4 โรงงานผลิตโอเลฟินส์ สร้างเมื่อปี 2540

สายปฏิบัติการ 2 ประกอบด้วยโรงงานในกลุ่มผลิตภัณฑ์น้ำมัน และโรงไฟฟ้า ซึ่งประกอบด้วย

-   คอมเพล็กซ์ 3 โรงกลั่นน้ำมัน 2 แห่ง โรงกลั่นแห่งแรกมีกำลังการผลิต 65,000
    บาร์เรลต่อวัน สร้างเมื่อปี 2539 และโรงกลั่นแห่งที่สองมีกำลังการผลิต 150,000
    บาร์เรลต่อวัน สร้างเมื่อปี 2543

-   คอมเพล็กซ์ 5 โรงงานผลิตน้ำมันหล่อลื่นพื้นฐาน ซึ่งมีกำลังการผลิตมากที่สุดในประเทศไทย
    สร้างเมื่อปี 2540

-   โรงงานผลิตไฟฟ้า กำลังการผลิตไฟฟ้า 108 เมกกะวัตต์ และไอน้ำ 200
    ตันต่อชั่วโมงสร้างเมื่อปี 2537

-   ท่าเทียบเรือน้ำลึก ประกอบด้วยท่าเทียบเรือขนน้ำมันและก๊าซ (Jetty1)
    สามารถรับเรือได้ขนาดสูงสุด 250,000 DWT และท่าเทียบเรือพาณิชย์ (Jetty2)
    สำหรับรับส่งสินค้าทั่วไป สามารถรับเรือได้ขนาดสูงสุด 150,000 DWT

สายปฏิบัติการ 3 ประกอบด้วยหน่วยงานที่มีหน้าที่สนับสนุนการผลิตของสายปฏิบัติการ 1
และสายปฏิบัติการ 2 ซึ่งประกอบด้วย งานซ่อมบำรุง, งานวิศวกรรม, Cost Monitoring,
งานวิจัยและพัฒนา, งานจัดการสินค้าและการกระจายสินค้าน้ำมัน

เทคโนโลยีที่ใช้ในกระบวนการผลิต

บริษัทฯ ซื้อเทคโนโลยีในการกลั่นน้ำมันและการผลิตปิโตรเคมีที่ได้รับการยอมรับจากผู้ขายหลักๆ
หลายราย โดยเทคโนโลยีในกระบวนการกลั่นน้ำมันที่ต้องมีลิขสิทธิ์นั้นเป็นของ Institut
Francais du Petrole ("IFP"), Hydrocarbon Research Inc. ("HRI") และ
Chevron Corporation ("Chevron") เป็นต้น
ในส่วนของการผลิตที่ใช้เทคโนโลยีที่ไม่ต้องมีลิขสิทธิ์ เช่น CDU และ VDU
ได้รับการออกแบบโดยบริษัทวิศวกรที่มีชื่อเสียง

เทคโนโลยีที่ใช้ในขั้นตอนการผลิต DCC พื้นฐานได้รับการออกแบบโดย Research Institute of
Petroleum Processing ("RIPP") ของสาธารณรัฐประชาชนจีน ซึ่ง Stone & Webster
Limited ("Stone & Webster") เป็นผู้มีสิทธิในเทคโนโลยีนี้นอกสาธารณรัฐประชาชนจีน
โดยโรงงานที่จะใช้ในการผลิต DCC ของบริษัทฯ ถือว่าเป็นโรงงานแรกที่จะผลิต DCC
นอกสาธารณรัฐประชาชนจีนและ Stone & Webster ก็จะเป็นผู้รับเหมาในการก่อสร้างโรงงานนี้
นอกจากนี้ เทคโนโลยีที่ใช้ในขั้นตอนการผลิต DCC
จะมีความคล้ายคลึงกับเทคโนโลยีที่ใช้ในขั้นตอนการผลิต fluid catalytic cracking และ
residuum catalytic cracking ซึ่ง Stone & Webster
ถือว่าเป็นบริษัทที่มีชื่อเสียงทางด้านนี้

โรงงานผลิตน้ำมันหล่อลื่นพื้นฐานใช้กระบวนการผลิตแบบ Residuum Oil Supercritical
Extraction ของ Kerr McGee ซึ่งเป็นกระบวนการผลิตที่ใช้อย่างแพร่หลาย
และกระบวนการผลิตแบบ Enalfining N Propane Dewaxing ของ Exxon Chemical

โรงงานผลิตเม็ดพลาสติกชนิดโพลีโพรพิลีน (Polypropylene Plant) ใช้เทคโนโลยีของ BASF
gas polymerization technology ในการผลิต ส่วนโรงงานผลิต ABS/SAN
ใช้เทคโนโลยีของ Mitsui/Toatsu ในการผลิต นอกจากนี้ โรงงานผลิต Styrene Monomer
Plant ใช้เทคโนโลยีของ Monsantol Lummus ในการผลิต และโรงงานผลิตเม็ดพลาสติกชนิด
Polystyrene ใช้เทคโนโลยีของ Fina Technology จากประเทศสหรัฐอเมริกาในการผลิต

นโยบายการผลิต

เนื่องจากบริษัทฯ เป็นอุตสาหกรรมปิโตรเคมีครบวงจรตั้งแต่ต้นน้ำถึงปลายน้ำ
กระบวนการผลิตของโรงงานต่างๆ ภายในบริษัทฯ มีลักษณะการผลิตต่อเนื่อง
โดยผลิตภัณฑ์ที่ผลิตจากโรงงานต้นน้ำจะเป็นวัตถุดิบสำหรับโรงงานขั้นกลางและปลายน้ำต่อไป
ซึ่งการใช้กำลังการผลิตของโรงงานต่างๆ ในเบื้องต้นจะพิจารณาจากชนิดของวัตถุดิบที่ใช้
และส่วนต่างราคาผลิตภัณฑ์ขณะนั้น ซึ่งบริษัทฯ ใช้โปรแกรม (PIMS, Process Industry
Modeling System) ในการคำนวนเพื่อให้ได้กระบวนการผลิตที่มีประสิทธิภาพ
โดยบริษัทฯได้รับผลตอบแทนสูงสุด ในปี 2550 บริษัทฯ
มีอัตราการใช้กำลังการผลิตของโรงกลั่นน้ำมันเพิ่มขึ้นเป็นร้อยละ 89 หรือ 189,447 บาร์เรลต่อวัน

 

ผลกระทบสิ่งแวดล้อม

บริษัท ไออาร์พีซี จำกัด (มหาชน) ตระหนักถึงความสำคัญของการรักษาคุณภาพสิ่งแวดล้อมที่ยั่งยืน
เพื่อการอยู่ร่วมกันอย่างราบรื่นของการพัฒนาอุตสาหกรรมและคุณภาพชีวิตที่ดีของประชาชน
ได้มีการกำหนดมาตรการป้องกันและรักษาสภาพแวดล้อมสำหรับกลุ่มบริษัทในเครือไออาร์พีซี
โดยให้ครอบคลุมประเด็นผลกระทบสิ่งแวดล้อมในด้านต่างๆ
ทุกด้านตลอดระยะเวลาของการดำเนินการอย่างสม่ำเสมอ

ผลกระทบสิ่งแวดล้อมในปี 2550 ไม่มีประเด็นสำคัญที่มีผลกระทบต่อสิ่งแวดล้อม โดยบริษัทฯ
ได้ดำเนินการตรวจวัดคุณภาพสิ่งแวดล้อมด้านต่างๆ
ตามข้อกำหนดของหน่วยงานราชการและโครงการเฝ้าระวังเพื่อคุณภาพชีวิตของชุมชน คือ
มีการตรวจวัดคุณภาพอากาศประมาณ 115 จุด คุณภาพน้ำประมาณ 128 จุด
และคุณภาพเสียงประมาณ 57 จุด ในเขตโรงงาน รอบๆ ของโรงงานและชุมชนใกล้เคียง
ซึ่งผลการตรวจวัดอยู่ในระดับมาตรฐาน

นอกจากนี้บริษัทฯ
ได้ขึ้นทะเบียนบุคคลากรด้านสิ่งแวดล้อมประจำโรงงานตามประกาศของกระทรวงอุตสาหกรรมเพื่อปฏิบัติการกำกับดูแลตามมาตรการลดผลกระทบและติดตามตรวจสอบระบบควบคุมคุณภาพสิ่งแวดล้อมประจำพื้นที่การผลิตอีกด้วย

นอกจากการรักษาสภาพแวดล้อมที่ดีแล้ว บริษัทฯ ได้จัดให้มีการดำเนินการเชิงรุกสำหรับสิ่งแวดล้อม
โดยจัดให้มีระบบการจัดการสิ่งแวดล้อม (ISO 14000) ซึ่งได้รับการรับรองไปแล้วหลายโครงการ
ส่วนโครงการที่เหลืออยู่ระหว่างการปรับปรุงและจัดทำตามข้อกำหนดของระบบเพื่อเตรียมสำหรับการตรวจประเมินต่อไป
และบริษัทฯ จัดให้มีการประชาสัมพันธ์และกิจกรรมชุมชนสัมพันธ์
เพื่อเป็นการเสริมสร้างความรู้ความเข้าใจและเสริมสร้างทัศนคติที่ดีของประชาชนต่อการดำเนินการด้านสิ่งแวดล้อมของกลุ่มไออาร์พีซีอย่างต่อเนื่องเสมอมา
รวมถึงสนับสนุนกิจกรรมด้านสิ่งแวดล้อมร่วมกับภาครัฐและประชาชน เช่น
ร่วมกับเทศบาลเมืองระยองและหน่วยงานราชการในโครงการปรับปรุงภูมิทัศน์ โรงเรียน วัด
และชุมชนรอบโรงงาน เข้าร่วมโครงการปลูกป่าชายเลนเฉลิมพระเกียรติ 80 พรรษา
จัดงานสัมมนารักษุ์ลุ่มน้ำระยอง เป็นต้น นอกจากนี้บริษัทฯ ยังได้สนับสนุนโครงการเพิ่มผลผลิต
โดยเข้าร่วมประกวดกิจกรรม QCC จัดโดยสมาคมส่งเสริมเทคโนโลยี ไทย-ญี่ปุ่น
ซึ่งผ่านเข้ารอบชิงชนะเลิศจำนวน 6 กลุ่ม และจะมีการนำเสนอผลงานในเดือนมีนาคม 2551 ต่อไป

บริษัทฯ ได้สนับสนุนกิจกรรมที่เกี่ยวข้องกับการดำเนินงานด้านสิ่งแวดล้อมอย่างต่อเนื่อง โดยในช่วง
3 ปีที่ผ่านมา บริษัทฯ มีค่าใช้จ่ายในด้านนี้ แยกตามกลุ่มงานต่างๆ ได้ดังนี้

  (หน่วย : ล้านบาท)

+-----------------------------------------+--------+--------+---------+
|                                         | 2548   | 2549   | 2550    |
+=========================================+========+========+=========+
| -   การลงทุนสร้างระบบป้องกัน/ลดมลสาร        | 32.4   | 70.4   | 362.4   |
+-----------------------------------------+--------+--------+---------+
| -   การติดตามตรวจสอบผลกระทบสิ่งแวดล้อม      | 2.2    | 4.2    | 3.9     |
+-----------------------------------------+--------+--------+---------+
| -   การจัดทำรายงานการศึกษาผลกระทบสิ่งแวดล   | -      | 1.5    | 2.5     |
| ้อม/การเปลี่ยนแปลงมาตรการลดผลกระทบสิ่งแวดล้อม |        |        |         |
+-----------------------------------------+--------+--------+---------+
| -   กิจกรรมประชาสัมพันธ์ด้านสิ่งแวดล้อม         | 1.1    | 1.5    | 0.3     |
+-----------------------------------------+--------+--------+---------+
| -   การจัดทำระบบการจัดการสิ่งแวดล้อม         | 0.5    | 0.8    | 0.7     |
+-----------------------------------------+--------+--------+---------+
| รวม                                     | 36.2   | 78.4   | 369.8   |
+-----------------------------------------+--------+--------+---------+

ปี 2550 บริษัทฯ มีค่าใช้จ่ายในการบริหารจัดการสิ่งแวดล้อมประมาณ 369.8 ล้านบาท
ส่วนใหญ่เป็นการลงทุนสร้างระบบป้องกัน/ลดมลสาร นอกจากนี้ บริษัทฯ
ยังสามารถสร้างรายได้จากการบริหารจัดการวัสดุเหลือใช้ให้เกิดประโยชน์อีกด้วย
ซึ่งเป็นการบริหารจัดการเพื่อเพิ่มมูลค่าแก่วัสดุเหลือใช้
อีกทั้งยังรักษาสภาพแวดล้อมโดยรอบให้มีคุณภาพที่ดียิ่งขึ้นอย่างต่อเนื่อง

อนึ่ง คณะทำงานตรวจสอบและกำกับดูแลโรงงานนอกพื้นที่นิคมอุตสาหกรรม
โดยกรมโรงงานอุตสาหกรรมเป็นหัวหน้าคณะทำงาน
ได้เข้าตรวจเยี่ยมพื้นที่เขตประกอบการอุตสาหกรรมของบริษัทฯ ระหว่างวันที่ 16 มีนาคม - 3
เมษายน 2550 เพื่อสำรวจและรวบรวมข้อมูลการประกอบกิจการอุตสาหกรรม
แยกตามกลุ่มประเภทโรงงาน ครอบคลุมทั้งการบริหารจัดการคุณภาพสิ่งแวดล้อมแต่ละด้าน เช่น
การควบคุมด้านคุณภาพอากาศ คุณภาพน้ำ การจัดการวัสดุเหลือใช้ การจัดการเกี่ยวกับสารเคมี
ตลอดจนการกำกับดูแลความปลอดภัยภายในโรงงาน เป็นต้น ซึ่งบริษัทฯ
ไม่มีการปล่อยมลพิษเกินกว่ามาตรฐาน คณะทำงานฯ จึงใช้ข้อมูลของบริษัทฯเป็นฐานตัวเลข
เพื่อให้ผู้ประกอบการอื่นในเขตประกอบการอุตสาหกรรมใช้เป็นข้อมูลเปรียบเทียบ
และจัดทำแผนปฏิบัติการลดและขจัดมลพิษในพื้นที่จังหวัดระยอง 5 ปี (2550-2554)
เพื่อให้แต่ละโรงงานทำการปรับปรุงการผลิต
หรือติดตั้งอุปกรณ์ลดการปล่อยมลพิษจากปัจจุบันลงให้ได้ร้อยละ 5 ถึงร้อยละ 10
และคณะทำงานดังกล่าวได้เข้าตรวจเยี่ยมพื้นที่เขตประกอบการฯ อย่างต่อเนื่องตลอดปี 2550

นอกจากนี้ บริษัทฯ ยังได้พัฒนาระบบตรวจสอบและเฝ้าระวังคุณภาพสิ่งแวดล้อม
โดยจัดทำโครงการพัฒนาและปรับปรุงเฝ้าระวังคุณภาพสิ่งแวดล้อมเขตประกอบการไออาร์พีซี ปี
2551-2554 ร่วมกับกรมโรงงานอุตสาหกรรม
ซึ่งต่อมาได้ถูกผนวกเข้ากับแผนปฏิบัติการลดและขจัดมลพิษในพื้นที่จังหวัดระยองปี 2550-2554
เพื่อจัดการสิ่งแวดล้อมและพัฒนาจังหวัดระยองโดยภาพรวมต่อไป

การส่งเสริมการลงทุน

การดำเนินธุรกิจอุตสาหกรรมปิโตรเคมีครบวงจรของบริษัทฯ และบริษัทในเครือ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน
รายละเอียดของบัตรส่งเสริมการลงทุน ซึ่งบริษัทฯยังได้รับสิทธิประโยชน์ มีดังนี้

+--------+---------------------------+------------------------+-------+
| วันที่ไ   | ผลิตภัณฑ์/โครงการ            | สิทธิประโยชน์ที่สำคัญ        | ด     |
| ด้รับบัตร |                           |                        | ำเนินก |
|        |                           |                        | ารโดย |
| (เล    |                           |                        |       |
| ขที่บัตร) |                           |                        |       |
+========+===========================+========================+=======+
| ผ      |                           |                        |       |
| ลิตภัณฑ์ป |                           |                        |       |
| ิโตรเคมี |                           |                        |       |
+--------+---------------------------+------------------------+-------+
| 25     | ABS/AS                    | -                      | ไทยเ  |
| ธ.ค.   |                           |  ได้รับยกเว้นภาษีเงินได้นิติบุค | อบีเอส |
| 2534   | กำลังการผลิต 12,000 ตันต่อปี   | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
| (1193  |                           |     8 ปี นับแต่วันมีรายได้   |       |
| /2534) |                           |     (2537-2545)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2545-2550)        |       |
+--------+---------------------------+------------------------+-------+
| 6 ก.ค. | ABS/AS                    | -   เปิดดำ              | ไทยเ  |
| 2538   |                           | เนินการเต็มโครงการเมื่อวันที่ | อบีเอส |
|        | กำลังการผลิต 107,200 ตันต่อปี  |     18 เม.ย.49         |       |
| (1486  | และขยายกำลังการผลิต         |                        |       |
| /2538) | ABS = 11,250 ตันต่อปี        |  ได้รับอนุมัติกำลังการผลิตเป็น |       |
|        | AS = 12,750 ตันต่อไป        |     107,200 ตันต่อปี      |       |
|        |                           |                        |       |
|        |                           | -   ได้รับยกเว้นอากรขาเข  |       |
|        |                           | ้าสำหรับวัตถุดิบและวัสดุจำเป็น |       |
|        |                           | ที่นำเข้ามาผลิตเพื่อการส่งออก |       |
|        |                           |                        |       |
|        |                           | -                      |       |
|        |                           |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2539-2547)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2547-2552)        |       |
|        |                           |                        |       |
|        |                           | -   ได้รับการ            |       |
|        |                           | ยกเว้นอากรขาเข้าสำหรับเคร |       |
|        |                           | ื่องจักรในส่วนที่เกี่ยวข้องกับกา |       |
|        |                           | รขยายกำลังการผลิตจนถึงวันที่ |       |
|        |                           |     24 ต.ค.2552        |       |
+--------+---------------------------+------------------------+-------+
| 31     | EPS                       | -   ได้รับยกเว้นอากรขาเข  | ไทยเ  |
| ส.ค.   |                           | ้าสำหรับวัตถุดิบและวัสดุจำเป็น | อบีเอส |
| 2538   | กำลังการผลิต 15,000 ตันต่อปี   | ที่นำเข้ามาผลิตเพื่อการส่งออก |       |
|        |                           |                        |       |
| (1652  |                           |                        |       |
| /2538) |                           |                        |       |
+--------+---------------------------+------------------------+-------+
| 15     | PS                        | -   ได้รับยกเว้นอากรขาเข  | ไทยเ  |
| ม.ค.   |                           | ้าสำหรับวัตถุดิบและวัสดุจำเป็น | อบีเอส |
| 2539   | กำลังการผลิต 100,000 ตันต่อปี  | ที่นำเข้ามาผลิตเพื่อการส่งออก |       |
|        |                           |                        |       |
| (1038  |                           | -   ไ                  |       |
| /2539) |                           | ด้รับยกเว้นภาษีเงินได้นิติบุคคล |       |
|        |                           |     กำหนดเวลา 8 ปี      |       |
|        |                           |     นับแต่วันมีรายได้       |       |
|        |                           |     (2540-2548)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2548-2553)        |       |
+--------+---------------------------+------------------------+-------+
| 23     | CCM                       | -   ได้รับยกเว้นอากร      | ไทยเ  |
| ก.ค.   |                           | ขาเข้าสำหรับเครื่องจักรจนถึง | อบีเอส |
| 2550   | กำลังการผลิต 20,000 ตันต่อปี   |     ม.ค. 2553          |       |
| (1717  |                           |                        |       |
| (2)    |                           | -   ได้รับยกเว้นอากรขาเข  |       |
| /2550) |                           | ้าสำหรับวัตถุดิบและวัสดุจำเป็น |       |
|        |                           | ที่นำเข้ามาผลิตเพื่อการส่งออก |       |
|        |                           |                        |       |
|        |                           | -   ไ                  |       |
|        |                           | ด้รับยกเว้นภาษีเงินได้นิติบุคคล |       |
|        |                           |     กำหนดเวลา 8 ปี      |       |
|        |                           |     นับแต่วันมีรายได้       |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |                        |       |
|        |                           | -                      |       |
|        |                           |    ได้รับอนุญาตให้หักค่าขนส่ง |       |
|        |                           |     ค่าไฟฟ้า และค่าประปา  |       |
|        |                           |     2                  |       |
|        |                           |     เท่าข               |       |
|        |                           | องค่าใช้จ่ายดังกล่าวเป็นเวลา |       |
|        |                           |     10 ปี นับแต่วันที่มีรายได้ |       |
|        |                           |                        |       |
|        |                           | -   ภาษีเงินได้นิติบุค       |       |
|        |                           | คลที่ได้รับยกเว้นมีมูลค่าไม่เกิน |       |
|        |                           |     300 ล้านบาท         |       |
|        |                           |     ทั้งนี้จะปรับเปลี่ยน      |       |
|        |                           | ตามจำนวนเงินลงทุนหมุนเวียน |       |
|        |                           | แท้จริงในวันเปิดดำเนินการตา |       |
|        |                           | มโครงการที่ได้รับการส่งเสริม |       |
+--------+---------------------------+------------------------+-------+
| 21     | Catalyst (PTK) ใช้ในการผลิต | -   ได้รับยกเว้นอากรขาเข  | IRPC  |
| เม.ย.  | Polypropylene             | ้าสำหรับวัตถุดิบและวัสดุจำเป็น |       |
| 2538   |                           | ที่นำเข้ามาผลิตเพื่อการส่งออก |       |
|        | กำลังการผลิต 36 ตันต่อปี       |                        |       |
| (1250  |                           | -                      |       |
| /2538) |                           |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2540-2548)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2548-2553)        |       |
+--------+---------------------------+------------------------+-------+
| 30     | Acetylene Black           | -   ได้รับยกเว้น          | IRPC  |
| ส.ค.   |                           | อากรขาเข้าสำหรับเครื่องจักร |       |
| 2545   | กำลังการผลิต 2,000 ตันต่อปี    |     ถึง 31 ส.ค. 49      |       |
|        |                           |                        |       |
| 1541   |                           | -                      |       |
| (2     |                           |  ได้รับยกเว้นภาษีเงินได้นิติบุค |       |
| )/2545 |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     (2545-2553)        |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2553-2558)        |       |
+--------+---------------------------+------------------------+-------+
| 12     | CD-1                      | -   ได้รับยกเว้นอากร      | IRPC  |
| ก.ค.   | กำลังการผลิต 40,000 ตันต่อปี   | ขาเข้าสำหรับเครื่องจักรจนถึง |       |
| 2550   |                           |     ม.ค. 2553          |       |
|        |                           |                        |       |
| 1095   |                           | -   ได้รับยกเว้นอากรขาเข  |       |
| (2) /  |                           | ้าสำหรับวัตถุดิบและวัสดุจำเป็น |       |
| 2550   |                           | ที่นำเข้ามาผลิตเพื่อการส่งออก |       |
|        |                           |                        |       |
|        |                           | -                      |       |
|        |                           |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
|        |                           | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        |                           |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |                        |       |
|        |                           | -                      |       |
|        |                           |    ได้รับอนุญาตให้หักค่าขนส่ง |       |
|        |                           |     ค่าไฟฟ้า และค่าประปา  |       |
|        |                           |     2                  |       |
|        |                           |     เท่าข               |       |
|        |                           | องค่าใช้จ่ายดังกล่าวเป็นเวลา |       |
|        |                           |     10 ปี นับแต่วันมีรายได้  |       |
|        |                           |                        |       |
|        |                           | -   ภาษีเงินได้นิติบุค       |       |
|        |                           | คลที่ได้รับยกเว้นมีมูลค่าไม่เกิน |       |
|        |                           |     480 ล้านบาท         |       |
|        |                           |     ทั้งนี้จะป             |       |
|        |                           | รับเปลี่ยนตามจำนวนเงินลงทุน |       |
|        |                           |     โดย                |       |
|        |                           | ไม่รวมค่าที่ดินและทุนหมุนเวียน |       |
|        |                           | แท้จริงในวันเปิดดำเนินการตา |       |
|        |                           | มโครงการที่ได้รับการส่งเสริม |       |
+--------+---------------------------+------------------------+-------+
| ผลิตภ   |                           |                        |       |
| ัณฑ์น้ำมัน |                           |                        |       |
+--------+---------------------------+------------------------+-------+
| 20     | โครงการ Petrochemical     |                        |       |
| ก.ค.   | Complex                   |                        |       |
| 2538   |                           |                        |       |
+--------+---------------------------+------------------------+-------+
| (1533  | มีกำลังการผลิตดังนี้            | -                      | IRPC  |
| /2538) |                           |    ได้รับยกเว้นภาษีเงินได้นิต |       |
|        | น้ำมันดิบ 150,000 บาร์เรลต่อวัน | ิบุคคลสำหรับกำไรสุทธิที่ได้จาก |       |
|        | Ethylene 360,000 ตันต่อปี    |     กา                 |       |
|        | Propylene 300,000 ”       | รประกอบกิจการมีกำหนดเวลา |       |
|        |                           |     8 ปี นับแต่วันมีรายได้   |       |
|        | Styrene Monomer ( EB/SM)  |     (2540-2548)        |       |
|        | 180,000 ”                 |     และได้รับลดห         |       |
|        |                           | ย่อนภาษีเงินได้นิติบุคคลร้อยละ |       |
|        | PP 250,000 ”              |     50 อีก 5 ปี          |       |
|        |                           |     นับจากวันที่พ้นกำหนด    |       |
|        | Butadiene 50,000 ”        |     (2548-2553)        |       |
|        |                           |     (ยกเว              |       |
|        | ผลพลอยได้ ได้แก่ PY-Gas      | ้นโครงการโรงกลั่นมันดิบไม่ได |       |
|        | 200,000 ”                 | ้รับยกเว้นภาษีเงินได้นิติบุคคล) |       |
|        |                           |                        |       |
|        | การให้บริการขนถ่ายสินค้าเหลว   | -   ได้รับยกเว้นอากรขาเข้า |       |
|        | 8,470,000 ลบ.ม.ต่อปี        | สำหรับวัตถุดิบและวัสดุจำเป็นท |       |
|        | คลังเก็บสินค้า 1,361,600 ”    | ี่ต้องนำเข้าจากต่างประเทศเพ |       |
|        |                           | ื่อใช้ในการผลิตเพื่อการส่งออก |       |
|        |                           |     (เฉพาะโครงการ PP,  |       |
|        |                           |     EBSM)              |       |
|        |                           |                        |       |
|        |                           | -                      |       |
|        |                           |    โครงการน้ำมันดิบ (DCC) |       |
|        |                           |     ได้รับอนุมัติให้ขยา      |       |
|        |                           | ยเวลานำเข้าเครื่องจักรที่ใช้ข |       |
|        |                           | จัดหรือป้องกันมลภาวะแวดล้อม |       |
|        |                           |     ถึงวันที่ 31 ก.ค.50    |       |
+--------+---------------------------+------------------------+-------+
| สาธา   | ศูนย์บริการสาธารณูปโภค        | -                      | IRPC  |
| รณูปโภค | มีกำลังการผลิตดังนี้            |  ได้รับยกเว้นภาษีเงินได้นิติบุค |       |
|        |                           | คลสำหรับกำไรสุทธิที่ได้จากกา |       |
| 3 พ.ย. | - พลังงานไฟฟ้า 54 เมกกะวัตต์  | รประกอบกิจการมีกำหนดเวลา |       |
| 2536   | - ไอน้ำ 432,000 ตันต่อปี      |     8 ปี นับแต่วันที่มีรายได้  |       |
|        | - คลังเก็บสินค้าขนาดความจุ     |     (2537-2545)        |       |
| (8058  | 45,000 ตัน                 |     และได้รับลดหย่อนร้อยละ |       |
| /2536) |                           |     50 อีก 5 ปี          |       |
|        |                           |     นับจากวันที่พ้นกำหนด    |       |
|        |                           |     (2545-2550)        |       |
+--------+---------------------------+------------------------+-------+

3.  การจัดหาวัตถุดิบ

  วัตถุดิบหลักที่ใช้ในกระบวนการผลิต คือ น้ำมันดิบ บริษัทฯ
  จัดหาน้ำมันดิบจากแหล่งตะวันออกกลางประมาณร้อยละ 60-70 ผ่านบริษัท ปตท. จำกัด
  (มหาชน) โดยทำสัญญาซื้อขายแบบมีกำหนดเวลาและปริมาณ
  และสั่งซื้อน้ำมันดิบบางส่วนจากแหล่งน้ำมันดิบอื่นๆ
  ร่วมกับบริษัทในเครือปตท.เพื่อประหยัดค่าใช้จ่ายในการขนส่ง
  โดยน้ำมันดิบจะถูกขนผ่านทางทะเลมายังท่าเรือน้ำลึกของบริษัทฯ โดยตรง
  ทำให้การขนส่งน้ำมันดิบเข้าสู่กระบวนการผลิตของบริษัทฯ เป็นไปอย่างมีประสิทธิภาพ

  ตารางแสดงปริมาณและมูลค่าของวัตถุดิบหลักที่ใช้ในกระบวนการผลิต

  ------------- ----------- ---------- ----------- ---------- --- ----------- ---------- ----------- ----------
                2549                                              2550                               

                ปริมาณ       มูลค่า       สัดส่วนมูลค่า                  ปริมาณ       มูลค่า       สัดส่วนมูลค่า   

                (เมตริกตัน)   (ล้านบาท)   ต่างประเทศ   ในประเทศ       (เมตริกตัน)   (ล้านบาท)   ต่างประเทศ   ในประเทศ

                                                                                                      

  น้ำมันดิบ        8,118,314   154,584    100%        0%             8,953,085   167,096    100%        0%

  โพรพิลีน        149,924     6,333      0%          100%           124,710     4,804      0%          100%

  เบนซิน         75,562      2,490      28%         72%            94,705      3,259      24%         76%

  อะคริโลไนตริล   21,775      1,220      100%        0%             21,329      1,263      100%        0%

  ถ่านหิน         107,060     200        100%        0%             326,109     650        100%        0%

  อื่นๆ           46,961      1,388      43%         57%            36,800      944        24%         76%
  ------------- ----------- ---------- ----------- ---------- --- ----------- ---------- ----------- ----------

[]